वीडियो : मिर्ची से लबालब सॉस के टब में नहाने की जुर्रत करेंगे तो यही हश्र होगा..  
चैमरे कैंडर अपने यूट्यूब वीडियो के लिए जाने जाते हैं
उन्होंने मिर्ची सॉस से भरे टब में नहाने की जुर्रत कर डाली
यह वीडियो अभी तक 20 लाख बार देखा जा चुका है
यू-टयूब पर अक्सर अपने वीडियो को लेकर चर्चाओं में रहने वाले चैमरे कैंडर ने एक वीडियो शेयर किया है जिसमें वह मिर्ची के सॉस से भरे टब में नहाते दिख रहे हैं. उन्होंने अपने इस पूरे अनुभव को यू-ट्यूब पर शेयर किया है. इससे पहले वह चॉकलेट और ऑरियो बिस्किट से भरे टब में नहाते हुए देखे जा चुके हैं.
 
इस वीडियो को 2 अगस्त से अब तक 20 लाख बार देखा जा चुका है. इस शख्स ने नहाने वाले टब में मिर्च के सॉस की 1250 बोतलें डालीं. इसके बाद वह ऊपर से भी इसमें लाल मिर्च डालता है. इसमें मजेदार बात यह थी कि सॉस की सभी बोतलें एक्सपायर हो चुकी थीं,  यानि सॉस और पैसों की बर्बादी जैसी कोई बात यहां नहीं है.  
 
आखिरकार, कैंडर इस हॉट सॉस में एक छोटी सी डुबकी लगाता है और अगर हम कहते हैं कि ऐसा करने के बाद वह अफसोस जताता है तो यह गलत होगा. क्योंकि इसके बाद वह एक और डुबकी लेता है और इस बार वह ऊपर से नीचे तक इस सॉस में डूब जाता है. इसके बाद क्या होता है...यह जानने के लिए आप यह वीडियो देखिए और इससे कतई प्रेरित होने की जरूरत नहीं है -